Stadium Yankee

Stadium Yankee (bahasa Inggeris: Yankee Stadium) merupakan stadium besbol yang terletak di The Bronx, New York City, Amerika Syarikat. Stadium ini merupakan venue kegunaan pasukan New York Yankees di Major League Baseball (MLB) dan pasukan New York City FC di Major League Soccer (MLS). Stadium ini diperkenalkan pada April 2009 untuk menggantikan stadium lama yang digunakan sejak tahun 1923 hingga 2008. Stadium ini berkedudukan di tapak lama Macombs Dam Park yang berkeluasan 24-ekar (9.7 he) atau terletak di blok utara daripada tapak stadium asal. Stadium Yankee baru ini mengguna pakai elemen-elemen stadium lama sambil menggunakan konsep ruang yang lebih lapang dan kemudahan moden. Walaupun kerja-kerja pembinaan dimulakan pada Ogos 2006, projek ini memakan masa dan dilemparkan dengan pelbagai kontroversi termasuklah kos awam yang tinggi. Stadium yang bernilai $2.3 bilion dibina dengan $1.2 bilion subsidi awam telah menjadikannya sebagai stadium termahal yang pernah dibina. Selain sukan besbol, stadium ini juga melangsungkan perlawanan bola sepak. Pada tahun 2014, stadium ini menjadi gelanggang baru bagi pasukan MLS iaitu New York City FC yang dimiliki oleh City Football Group dan Yankees. Stadium Yankee menjadi gelanggang sementara kelab tersebut sehingga sebuah stadium baru dibina. Bahkan, stadium ini juga mengadakan perlawanan bola sepak Amerika di peringkat kolej seperti Pinstripe Bowl yang diadakan pada setiap tahun di samping penganjuran konsert dan majlis-majlis lain. Catatan Pautan luar Tapak sesawang rasmi Virtual tour of new Yankee Stadium Diarkibkan Februari 12, 2009, di Wayback Machine Newsday.com New Yankee Stadium Ballparks of Baseball Ballparks.com overview of proposed stadium Photographic Updates of the Construction of the New Yankee Stadium Metro-North Railroad station at Yankee Stadium Yankee Stadium Seating Chart Yankee Stadium at StadiumDB.com